
Ruac Dho-par
1
Kä cu Dho-par raan Naamaa wee i̱,
2
“Ci ca̱rä, ɣä kok kɛ ɣöö bä
ruac ɛmɛ loc,
cɛ ɣä pën ɣöö dëë rɔ
pa̱l piny.
3
Min ci lat ɛ kuëth,
kuɛ la ɣöö cä luɔcdɛ jek
kɛ ca̱r lɔacdä.
4
Kä ji̱n kui̱ci jɛ ni wal,
ni mëë kua raan la̱th
wi̱i̱ muɔ̱ɔ̱n,
5
ɛn ɣöö tɛ̈th lɔaac raam mi thil
Kuoth i̱ kuiyɛ?
6
A cäŋ ci liakdɛ cop ni nhial,
kä ci ca̱rɛ cop ni pua̱a̱ri,
7
bɛ duɔ̱p amäni cäŋ kɛl
ce̱tnikɛ tup,
a bi nɛy tin ca jɛ nɛn wee i̱,
‘Kä jɛn a ni?’
8
Kä jɛn bɛ bath ce̱tnikɛ la̱k,
a thilɛ mi ba jek kä jɛ,
bɛ riaw ce̱tnikɛ nyuuth wa̱r.
9
Kä ram mi ci jɛ nɛn /cɛ jɛ
bi nyɔk kɛ nën,
kä bɛ bath guäth ëë
la tëë thi̱n.
10
Bi gaatkɛ gɔɔy go̱r kä
nɛy tin can,
kä bɛ ria̱ŋdɛ thöp ɛ jɛn.
11
Kä cɔ̱wkɛ tekɛ kɛ buɔ̱m mi di̱i̱t,
duundɛ ɣöö bakɛ kony rɛy
tuɔ̱ɔ̱r kɛ jɛ kɛɛl.
12
“Kä mi jiääk gɔalɛ̈ kä jɛ,
a tɔ̱ɔ̱wɛ jɛ ni thokdɛ,
13
kä /cɛ jɛ nho̱k jiɛɛn thokdɛ
cɛ pa̱l ni jɛ thi̱n,
14
ŋotdɛ bi mi̱ethdɛ jiääk jicdɛ
a bɛ ce̱tnikɛ lueŋ thɔa̱a̱l
kä jɛ.
15
Kä jɛn bɛ ria̱ŋ in tekɛ
jɛ ŋök raar,
bi Kuoth jɛ jak kä ŋɔkɛ jɛ.
16
Kä jɛn bɛ luɛth ni lueŋ thɔa̱a̱l,
bɛ li̱w nikɛ ka̱c thɔa̱a̱l.
17
Jɛn /cɛ yiër liɛth bi nɛn,
yiër tin lo̱ny kɛ liɛth tuar.
18
Kä bɛ tin cɛ la̱t luɔ̱c jɔk a
/kenɛ kɛ cam,
kä /cɛ cuɔm kä tin
cɛ kɔak bi jek.
19
Kɛ ɣöö cɛ can yɔŋ kä cɛ
kɛ päl baaŋ,
kä cɛ duël nɛɛni kɔ̱kiɛn mac.
20
“Kɛ ɣöö da̱rɛ thilɛ jɛ pek,
kä /ci ria̱ŋdɛ jɛ dëë met luäk.
21
Kä mi mi̱thɛ thilɛ mi la doth,
kɛ kui̱c ɛmɔ ci gɔɔydɛ thuɔ̱k.
22
Kä ni rɛy riäŋädɛ bi riɛk
jɛ pen ikä,
rik diaal bikɛ ben kä jɛ.
23
Kä gua̱a̱th in thiääŋɛ jicdɛ,
bi Kuoth gakdɛ jäk kä jɛ,
bɛ cua̱ mi̱eth mi ro̱ŋ kä jɛ.
24
Kä mi wëë rɔ wä bar
kä gua̱n muɔ̱t,
ba jɛ bär ɛ gua̱n bäärä
cikä min yian.
25
Ɛn bäär cɛ wuth ni puɔ̱nydɛ,
ci mut wä wuth ni cuenydɛ,
kä bi dual mi di̱i̱t
ben lɔɔcdɛ.
26
Kä muuth mi col liipɛ jɛ,
kä bi mac mi bëë ni nhial
jɛ pɛt.
Kä tin ŋot kɛ tëk dhɔrɛ
bikɛ pɛ̈t bä.
27
Kä bi pua̱a̱r dueerkɛ lat raar,
kä bi piny kɛ jak kä thuɔ̱ɔ̱k.
28
Kä bi nyɔc nyin dhɔaarɛ lɔk,
bi löny kɛ naŋ
kɛ cäŋ gaak Kuɔth.
29
Nɛmɛ ɛ jɛn da̱k nɛɛni
ti ji̱ dueeri,
ɛ jɛn mi ci Kuoth ɛ lar
kɛ kui̱diɛn.”
